Улаанцав

Улаанцав хот (Монгол бичиг: 18px Улаганчаб, Хятад ханз: 乌兰察布, пиньинь Wūlánchábù ) БНХАУ-ын Өвөр Монголын өөртөө засах орны аймгийн зэрэглэлтэй хотуудын нэг юм. 

54,491 км² газар нутагтай. Баруун талаараа Хөх хот, хойд талаараа Монгол улс, зүүн хойд талаараа Хятадын Шилийн Гол аймаг, зүүн талаараа Хэбэй муж, өмнө талаараа Шаньси мужтай хиллэнэ. 2004 оны байдлаар 2.7 сая хүн амтай байв.

 Засаг захиргааны хуваарь 
Улаанцав хот нь 1 дүүрэг, 1 тойргийн зэрэглэлтэй хот, 5 шянь, 4 хошуунаас бүрдэнэ:
 Газрын зураг 350px # Нэр Газар нутгийн хэмжээ Хүн ам Засаг захиргааны төв1Жининь дүүрэг (集宁区)114 км²260,0002Фенжень хот (丰镇市)2,703 км²310,0003Жуози шянь (卓资县)3,119  км²230,000Жуозишань (卓资山镇)4Хуадэ шянь (化德县)2,527 км²160,000Чаншунь (长顺镇)5Шанду шянь (商都县)4,304 км²330,000Шанду (商都镇)6Шинхэ шянь (兴和县)3,520 км²300,000Ченгуан (城关镇)7Лянчен шянь (凉城县)3,451 км²230,000Дайхай (岱海镇)8Цахар баруун гарын өмнөд хошуу (察哈尔右翼前旗)2,734 км²260,000Тугийн Уул (土贵乌拉镇)9Цахар баруун гарын дундад хошуу (察哈尔右翼中旗)4,200 км²210,000Ховор (科布尔镇)10Цахар баруун гарын хойд хошуу (察哈尔右翼后旗)3,803 км²210,000Баянцагаан (白音察干镇)11Дөрвөд (Сизиван) хошуу (四子王旗)24,016 км²200,000Улаанхуваар (乌兰花镇)

 Түүх 
17-р зууны эхний хагаст Манж Чин улс Хятадыг байлдан дагуулах үер эдгээр газруудад Монголын зургаан овог аймаг “Уланцав” хэмээн нэрлэгдэн оршиж байжээ. 

1914 онд тус газрыг Тусгай захиргааны Суйюань (绥远特别行政区) дүүрэг болгосон байна. 1928 онд тус тусгай захиргааны дүүргийг Суйюань муж болгосон түүхтэй. 

1949 онд БНХАУ байгуулагдахад эдгээр газар нутаг Сүйюань мужийн нэг хэсэг байсан. 1950 онд Суйюань мужийн бүрэлдэхүүнд Улаанцав аймгийн Өөртөө Засах дүүрэг (乌兰察布盟自治区) байгуулагдаж, үүнд Сизиван, Дархан, Муминган, Урад-Чяньчи, Чахар-Юйжунгчи, Чахар-Юйчиу хошуунууд багтжээ. 1952 онд Дархан, Муминган хошуунуудыг нэгтгэж нэг Дархан-Мүминган хошуу болжээ. 

1954 онд Суйюань мужийг татан буулгаж Өвөр Монголын нутагт нийлүүлжээ. 

2003 оны 12-р сарын 1-нд Улаанцав аймгийг Улаанцав хотын дүүрэг болгож өөрчлөн зохион байгуулжээ.

Хүн ам
2000 оны хүн амын тооллогын дүнгээр:
 Ард түмэн Хүний тоо Эзлэх хувь Хятад үндэстэн 2,203,345 96.45% Монгол үндэстэн 60,064 2.63% Манж үндэстэн 11,792 0.52% Хотон үндэстэн 7,683 0.34% бусад ард түмэн  1,430  0.07%  Бүгд   2,284,414  100.0%

 Эдийн засаг 
Уланцав нь сэргээгдэх эрчим хүчний хөгжлийн төв (нарны болон салхины эрчим байгууламжууд ихээр байдаг). Хотын дүүрэгт мэдээллийн сан хуримтлуулах болон боловсруулах Alibaba Cloud, Huawei зэрэг төвүүд байралдаг. Эрчим хүчний тоног төхөөрөмжийн "Mingyang Smart Energy" , "Titan Wind Energy" үйлдвэрүүд байдаг. 

 Цахим холбоос 


Ангилал:Өвөр Монголын суурин
Ангилал:Хятадын дүүрэггүй хот
Ангилал:Саятан хот